Halloyzit

Halloyzit je minerál kryštalizujúci v monoklinickej sústave, chemicky zásaditý kremičitan hlinitý – Al2Si2O5(OH)4.

 Charakteristika 
Minerály kaolinitovej skupiny, do ktorej patria kaolinit, nakrit, halloyzit a ďalšie tvoria veľmi malé pseudohexagonálne lupienky a šupinky. Môžu sa vyskytovať v podobu celistvých, zemitých alebo ílovitých agregátov. Farba sa mení od bielej a bezfarebnej po žltkastú, červenkastú alebo modrastú; vryp je biely. Minerály kaolinitovej skupiny bývajú priehľadné až priesvitné a vyznačujú sa perleťovým až matným alebo zemitým leskom.

 Kryštalografia 
Halloyzit sa vyskytuje vo viacerých polytypoch.
   Halloyzit-7Å  Halloyzit-10Å Kryštálová sústava  Monoklinická  Monoklinická Kryštálová trieda  m  m Priestorová grupa  Bb   Parametre základnej bunky  a = 5,14 Åb = 8,90 Åc = 14,9 Åβ = 101,9 °  a = 5,1 Åb = 8,9 Åc = 10,25 Åβ = 100,2 ° Pomer  a:b:c = 0,578 : 1 : 1,674  a:b:c = 0,573 : 1 : 1,152 Objem základnej bunky  V = 457,89 Å³  V = 666,97 Å³ Počet jednotiek  4 

 Vznik 
Tvoria sa premenou živcov a iných kremičitanov bohatých na hliník pri zvetrávaní a to najmä vo vlhkých oblastiach. Vo väčšom meradle vznikajú pri prenikaní hydrotermálnych roztokov cez horniny. Granity sa môžu zmeniť až na nespevnenú masu, ktorú tvorí najmä kremeň, sľuda a kaolinický íl.

 Poznávanie 
Kaolinitové minerály sú vo vlhkom stave plastické a pri zohrievaní v uzatvorenej skúmavke strácajú vodu. Na určenie jednotlivých minerálov skupiny kaolinitu sú potrebné špeciálne optické metódy.

 Výskyty na Slovensku 
Michalovce-Biela horaKRAUS, Ivan – HORVÁTH, Ivan – DOBRA, Eduard: Ložiská ílových surovín na Slovensku. Mineralia Slovaca III/12-13, Bratislava 1971, 525-550., Machulince, Červenica, Kalinovo, Kremnica, Krškany, Lúčky, Podhoroď, Poltár, Poruba pod Vihorlatom.

 Pozri aj 
 Zoznam minerálov

 Iné projekty 

 Referencie 

Externé odkazy

 Halloyzit na www.mindat.org

Kategória:Monoklinické minerály
Kategória:Fylosilikáty
Kategória:Bodová grupa m
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Skupina serpentínu
Kategória:Minerály s typovou lokalitou v Belgicku
Kategória:Eponymické termíny v geovedách